# **D-LoT E-Learning Course**

# MODULIS IV

KOMUNIKĀCIJA, IESAISTĪTO PUŠU SADARBĪBA UN INFORMĀCIJAS SISTĒMAS

Saturs

[MĀCĪBU PROCESA REZULTĀTI: 2](#_Toc444090574)

[GALVENĀS MODUĻA ATZIŅAS 3](#_Toc444090575)

[IV.1 Sadarbības loma pakalpojumu nodrošināšanā 3](#_Toc444090576)

[IV.1.1 Sadarbības nepieciešamība 3](#_Toc444090577)

[IV.1.2 Īsa cilvēktiesību vēsture 6](#_Toc444090578)

[IV.1.3 Ieguvumi no sadarbības 7](#_Toc444090579)

[IV.1.4 Sadarbības jomas 7](#_Toc444090580)

[IV.1.5 Veiksmīgas sadarbības pamatfaktori 8](#_Toc444090581)

[IV.1.6 Veiksmīga sadarbības procesa svarīgākie faktori 9](#_Toc444090582)

[IV.1.7 Sadarbības formas 10](#_Toc444090583)

[IV.2 Tīklošanās un ieinteresēto pušu sadarbības mehānismi 10](#_Toc444090584)

[IV.2.1 Sadarbības tīklu attīstība 10](#_Toc444090585)

[IV.2.2 Pamatizvēles 10](#_Toc444090586)

[IV.2.3 Instrumenti 11](#_Toc444090587)

[IV.2.4 Gūtās mācības 11](#_Toc444090588)

[IV.2.5 Darbības, izstrādājot ieinteresēto pušu pieeju 11](#_Toc444090589)

[IV.2.6 Eiropas sadarbības tīklu piemēri (1/7) 12](#_Toc444090590)

[IV.3 Informācijas sistēma sociālo pakalpojumu cilvēkiem ar invaliditāti jomā 14](#_Toc444090591)

[IV.3.1 Informācija, kura ir nepieciešama personām ar invaliditāti 15](#_Toc444090592)

[IV.3.2 Integrētas informācijas sistēmas veiksmes faktori 15](#_Toc444090593)

[IV.3.3 Pieejami formāti 16](#_Toc444090594)

[IV.4 Datu apkopošana, informācijas plūsma un atgriezeniskās saites mehānismi 16](#_Toc444090595)

[IV.4.1 Kāpēc apkopot datus par invaliditāti? 1](#_Toc444090596)7

[IV.4.2 Invaliditātes mērīšana 17](#_Toc444090597)

[IV.4.3 ANO Konvencijas monitorings un ieviešana 18](#_Toc444090598)

[IV.4.4 standarta monitoringa shēma 19](#_Toc444090599)

[IV.4.5 cilvēktiesību indikātori 19](#_Toc444090600)

[IV.4.6 Invaliditātes datu vai statistikas uzlabojumi 21](#_Toc444090601)

[BIBLIOGRĀFIJA/IETEICAMĀ LITERATŪRA 23](#_Toc444090602)

# AUTORS:

**Franz Wolfmayr, EASPD prezidents**

# MĀCĪBU PROCESA REZULTĀTI:

1. **(Zināšanas)** Pabeidzot mācību kursu, dalībnieki spēs parādīt zināšanas par:
   1. Sadarbības un tīklojumu veidošanas pozitīvo ietekmi sociālo pakalpojumu jomā
   2. Sadarbības un sadarbības tīklu veidošanas panākumu galvenajiem faktoriem
   3. Sociālo pakalpojumu sadarbības organizāciju pozitīviem piemēriem Eiropā un dalībvalstīs
   4. Partneru un ieinteresēto pušu tipoloģiju
   5. Kāda informācija ir nepieciešama, lai varētu sniegt pakalpojumus personām, kā arī, lai nodrošinātu reģionālajām vajadzībām atbilstošu  
      pakalpojumu sistēmu
   6. Par datu vākšanas metodēm, to priekšrocībām un trūkumiem
   7. Atbildību par datu vākšanu un statistiku par ANO Konvenciju
2. **(Prasmes)** Pabeidzot mācību kursu, dalībnieki spēs:
   1. Organizēt sadarbību starp sociālo pakalpojumu sniedzējiem un ieinteresētajām pusēm
   2. Sākt veidot tīklojumus sociālo pakalpojumu jomā
   3. Veidot spēcīgu, ilgtspējīgu un uzticamu sadarbību ar katru partneri un ieinteresēto pusi
   4. Izstrādāt datu vākšanas sistēmu par saviem pakalpojumiem
   5. Sniegt informāciju par pakalpojumiem, kas pieejami savā reģionā
   6. Izmantot cilvēktiesību rādītājus, izstrādājot visaptverošu un integrētu informācijas sistēmu
3. **(Attieksme)** Pabeidzot mācību kursu, dalībnieki spēs:
   1. Novērtēt sadarbību pakalpojumu sniegšanā, un būt gataviem sniegt ieguldījumu
   2. Novērtēt laika ieguldījumu sadarbību un tīklu veidošanu, pat ja rezultāti ne vienmēr ir redzami īstermiņā
   3. Zināt, ka sadarbība pakalpojumu sniegšanā ir nepieciešama, jo klientu vajadzības ir sarežģītas un kopprodukts ir nākotnes koncepcija, organizējot sociālos pakalpojumus
   4. Novērtēt integrētas informācijas sistēmu nozīmīgo lomu, sniedzot pakalpojumus personām ar invaliditāti, kā līdzekli, lai uzlabotu lēmumu pieņemšanu, kontroli un uzlabotu pakalpojumu kvalitāti personām ar invaliditāti.
   5. Veicināt statistisko un informācijas sistēmu attīstību valstī, lai personas ar invaliditāti varētu realizēt savas tiesības piedalīties sabiedrības dzīvē

# GALVENĀS MODUĻA ATZIŅAS

Kā pakalpojumu sniedzēji mēs cenšamies sniegt **augstas kvalitātes pakalpojumus**, kas veicina visu personu ar invaliditāti pilnīgu līdzdalību un integrāciju sabiedrībā. Mēs uzskatām, ka atbalsta pakalpojumiem ir būtiska nozīme, lai dotu iespēju cilvēkiem vienlīdzīgi izmantot savas cilvēktiesības, neņemot vērā invaliditāti vai jebkuru citu faktoru. Uzskatam, ka, sociālo pakalpojumu sniegšanas jomā ir nepieciešama savstarpēja sadarbība.

Ir **politiski iemesli**: pārstāvēt nozari, iestāties par pārredzamu un ilgtspējīgu tiesisko regulējumu, un pozitīvi ietekmēt sabiedrību.

Un ir arī **iemesli saistīti ar kvalitāti**: sadarbība starp dažādiem pakalpojumu sniedzējiem ir obligāta, lai sniegtu pakalpojumus **atbilstoši personu ar invaliditāti vajadzībām** un **iestātos par pakalpojumu lietotāju tiesībām**. Mums ir jāizveido atbalsta tīkls ap katru atsevišķu klientu.

Lai varētu uzlabot lēmumu pieņemšanu, kontroli un personām ar invaliditāti sniegto pakalpojumu kvalitāti, organizācijām ir nepieciešama integrēta informācijas sistēma. Arī ANO Konvencija uzliek valstīm pienākumu ieviest šādas sistēmas. Tāpēc veids, kādā informācija par pakalpojumu lietotājiem, pakalpojumiem un lēmumu pieņēmējiem ir strukturēts un organizēts ir galvenais regulatīvais mehānisms pašai pakalpojumu sistēmai.

# IV.1 Sadarbības loma pakalpojumu nodrošināšanā

## IV.1.1 Sadarbības nepieciešamība[[1]](#footnote-1)

**Pakalpojumu un ieinteresēto pušu sadarbības modernizācija**

Pakalpojumi mainās no institucionāliem pakalpojumiem uz sabiedrībā sniegtiem pakalpojumiem, no standartizētu pakalpojumu veidiem uz individuāliem un kopīgi veidotu (co-produced) pakalpojumu veidiem.

“Invaliditātes jomā, par kopproduktu tiek uzskatīta iekļaujoša darba prakse starp ekspertiem ar pieredzi (lietotāju), kā atbalstam esot organizācijām, valsts iestādēm un, ja nepieciešams, ģimenēm un citiem interesentiem. Galīgais mērķis ir pakalpojumu sniegšana, politikas īstenošana vai darbības, kas reaģē uz lietotāja vajadzībām un vēlmēm saskaņā ar ANO Konvencijas par personu ar invaliditāti tiesībām principiem. Veidojot kopproduktu, visas ieinteresētās personas ir spēcīgas un spēcina citus, jo tās ir pastāvīgi iesaistītas pakalpojumu, politikas vai darbības plānošanā, attīstībā un sniegšanā. Kopprodukta veidošana ļauj pakalpojumu lietotājiem kontrolēt savu dzīvi, vienlaikus uzņemoties atbildību un izdarot izvēli ar aktīvas un jēgpilnas partnerības palīdzību ".

EASPD piedāvā trīs galvenos elementus kopprodukta veidošanai invaliditātes jomā:

1. Kopprodukta veidošana popularizē ideju par varas un atbildības līdzsvara novirzīšanu no vienīgi profesionālajiem atbalsta pakalpojumiem un iestādēm. Tā arī nosaka, ka visas iesaistītās puses ir neatņemama politikas, pakalpojumu vai darbību daļa, kas attīstīta vienlīdzīgā partnerībā ar personām ar atbalsta vajadzībām, kā vadītājiem.
2. Kopprodukta veidošana atzīst, ka katrs indivīds ar atbalsta vajadzībām būtu pilnībā, strukturāli, jēgpilni un pastāvīgi jāiesaista visos attiecīgo pakalpojumu, politikas vai darbību plānošanas, izveides un nodrošināšanas posmos. Tas prasa visām ieinteresētajām pusēm apzināties un atzīt personu ar atbalsta vajadzībām zināšanas, vēlmes, gribu un izvēli.
3. Kopprodukta veidošana ir inovatīva darba prakse, kura nodrošināta, ka visas ieinteresētās puses aktīvi pārdomā un pārvērtē to, kā tās pašlaik darbojas. Kopīgam dialogam, rezultātiem, par kuriem puses ir kopīgi vienojušās, pilnībā iekļaujošai videi un saprātīgiem pielāgojumiem ir jākļūst par būtisku darba struktūras daļu.

Lai modernizētu pakalpojumus un tiesisko regulējumu, ir nepieciešams attīstīt kopprodukta veidošanu, pastiprinot sadarbību starp visām iesaistītajām pusēm.

**Pilsoniskās sabiedrības dalībnieku loma politikas veidošanā**

ES un tās dalībvalstīm būtu jāņem vērā pilsoniskās sabiedrības organizāciju izšķirošā nozīme, lai sabiedrība būtu moderna un demokrātiska. Lai tas notiktu, sociālajam sektoram kopumā ir jāorganizē sevi, lai varētu uzņemties aktīvu lomu politikas veidošanā un lēmumu pieņemšanā. "Politika būs veiksmīgāka, ja tā būs balstītas uz vienprātību, un darbosies vispārējās interesēs. Tas palīdz plašākai sabiedrībai izprast lēmumu pieņemšanu un iesaistīties tajā, un tādējādi efektīvāk to īstenot. "

**Sociāli-politiskais konteksts**

Veids kā sociālo pakalpojumu sniedzēji sadarbojas, sadarbības saturs un forma ir lielā mērā atkarīgi no uz sociāli-politiskā ietvara, kurā tie darbojas. Tomēr viena kopīga sociālo pakalpojumu organizatoriskā shēma ir tā sauktais trijstūris starp valsti, klientu un pakalpojumu sniedzēju.

**LIETOTĀJS**

**SNIEDZĒJSDER**

**VALSTS**

* **Sociālo pakalpojumu lietotāji** : mūsu gadījumā cilvēki ar invaliditāti (un eventuāli viņu ģimenes vai legālie pārstāvji);
* Sociālo pakalpojumu sniedzēji, gan publiskie, gan privātie;
* **Valsts,** kurai parasti ir regulatorā loma.

Līdztekus šīm trim kategorijām, procesā piedalās vēl daudzas citas ieinteresētās puses: mediji, donori, pilsoniskās sabiedrības grupas un organizācijas, profesionālās grupas, universitātes, skolas un apmācību sniedzēji u.c. Tomēr, no pakalpojumu sniegšanas organizēšanas viedokļa (un normatīviem mehānismiem), būtiskas ir šīs trīs kategorijas ieinteresēto pušu un attiecības starp tām.

**Kas parasti ir ieinteresētās puses?**

* Runājot par valsti, parasti attiecinām to uz:
  + Valsts iestādēm (ministrijām, dažādām valsts komisijām, padomēm u.c..);
  + Pašvaldību un reģionālajām iestādēm (vai nu decentralizētas ministriju iestādes vai vietējās vēlētās pašvaldības);
* Runājot par sociālo pakalpojumu sniedzējiem, mēs parasti attiecinām to uz 5 dažādām kategorijām:
  + Publiskie pakalpojumu sniedzēji (tie, kuri tiek finansēti tieši no valsts budžeta);
  + Bezpeļņas organizācijas, kuras sniedz pakalpojumus (labdarības organizācijas, NVO, u.c.);
  + Individuālas personas, kuras personas ar invaliditāti uz tieša līguma pamata algoto kā personiskos asistentus;
  + Peļņas organizācijas, kuras sniedz pakalpojumus;
  + “neformālie” sniedzēji (piemēram, ģimenes vai brīvprātīgie).

Pēdējās četras iepriekš minētās kategorijas var tikt apvienotas zem nosaukuma “privātie sniedzēji”.

Daudzveidīgu pakalpojumu sniedzēju līdzāspastāvēšana vienā valstī ir kļuvusi par atzītu sociālās sfēras modernizācijas iezīmi, un tā ir apzīmēta ar terminu "labklājības mix".

* Kad mēs runājam par sociālo pakalpojumu lietotājiem invaliditātes jomā, mēs parasti domājam par:
  + Cilvēkiem ar invaliditāti (bērniem, jauniešiem vai pieaugušiem);
  + Cilvēkiem ar invaliditāti, kuri ir pakļauti kādiem paaugstināta riska apstākļiem (nabadzībai, ar dzimumu vai etnisko izcelsmi saistītai diskriminācijai, HIV skarti cilvēki, vardarbībā cietuši cilvēki u.c.)
  + Cilvēku ar invaliditāti ģimenēm vai legālie pārstāvjiem;
  + Sabiedrību kopumā, kad pakalpojumi ietekmē attieksmes, skatījuma vai prakses, kas saistīta ar cilvēkiem ar invaliditāti maiņu.

## IV.1.2 Īsa cilvēktiesību vēsture

Laikā, kad Eiropas sabiedrība cīnās, lai līdzsvarotu sociālās tiesības ar budžeta samazinājumu, saskaroties ar ekonomiskās krīzes, invaliditātes nozare ir nonākusi krustcelēs. Nākamie gadi būs izšķiroši sociālās palīdzības pakalpojumu nozarei nākotnes veidošanā, un neviena organizācija nākotni nespēj veidot vienatnē. **Visos līmeņos ir jāattīsta sadarbība un tīklu veidošana, lai bruģētu ceļu uz iekļaujošu sabiedrību, kurā personas ar invaliditāti varētu pilnībā izmantot visas savas tiesības**, nepieciešamības gadījumā atbalstu saņemot no sabiedrībā balstītiem pakalpojumiem.

Konvencijā invaliditāte vairs netiek uztverta kā kaut kas vienai personai piemītošs, bet drīzāk kā sabiedrības kopīga atbildība ikvienā dzīves jomā. Sistēma, kas garantē katras personas līdzdalību ikvienā dzīves aspektā, ir sociāls izaicinājums, pie kura jāsāk strādāt visām valdībām.

Daudzi sociālo pakalpojumu personām ar invaliditāti sniedzēji ir specializēti un tiem ir liela pieredze, izstrādājot atbilstošas pakalpojumu sistēmas. Viens no viņu mērķiem tagad ir veicināt un izplatīt sabiedrībā kopumā šo labo praksi un pieredzi.

Piemērs: EASPD ir izstrādājusi un ievieš jaunu stratēģisku orientāciju - "Reaching out strategy – to build an inclusive society"[[2]](#footnote-2). Tā ievieš jaunu pieeju, kas veidot, lai veiksmīgāk sasniegtu personas ar invaliditāti, biedrus un sabiedrotos, kā arī citas ieinteresētās puses, piemēram, Eiropas iestādes. Stratēģiskie lēmumi un pasākumi, kurus ir nolemts īstenot, ir pārvērsti konkrētās darbībās 2014. līdz 2017 gadu rīcības plānā. Ar šī dokumenta palīdzību, EASPD atkal pozicionē sociālo pakalpojumu sniedzējus, kā personu ar invaliditāti cilvēktiesību veicinātājus.

## IV.1.3 Ieguvumi no sadarbības

**Iespēja dalīties ar zināšanām**

Ir daudzas zināšanu jomas, kuras ir svarīgas pakalpojumu sniegšanā:

* Klientu speciālās vajadzības
* Finansējuma iespējas
* Likumiskais ietvars
* Pakalpojumu un uzņēmumu organizācija
* Cilvēkresursu pārvaldība
* citas...

**Finansējuma regulējums**

* Spēcīgs finansiālais regulējums visam sektoram, ne tikai atsevišķiem pakalpojumu sniedzējiem
* Šādi regulējumi ir patstāvīgi, ilgtspējīgāki un parasti to pamatā ir vispārīgs līgums.

**Cilvēkresursu pārvaldība (HRM)**

* Vispārējs regulējums par personāla izglītību un personāla apmācību sektorā
* Labākas un lētākas personāla apmācības programmas sektorā
* Stratēģiju izstrāde un adaptācija krīzes laikā

**Pārstāvība**

* Noteikti pakalpojumu veidi (atbalstītais darbs, darbu integrējoši sociālie uzņēmumi (WISE), agrīnā intervence, mājokļa pakalpojumi, izglītība, …)
* Sociālo pakalpojumu sektors

**Process: individuāli pielāgoti pakalpojumi**

* Cilvēkiem ar invaliditāti ir individuālas vajadzības. Tāpēc pakalpojumu sniedzējiem ir jānodrošina individuāli atbalsta pakalpojumi sadarbībā ar citām organizācijām

## IV.1.4 Sadarbības jomas

* Zināšanu apkopošana un uzglabāšana, lai nodrošinātu tās biedriem (zināšanu pārnese)
* Kļūstot par sociālo pakalpojumu nozares politisko pārstāvi (lobēšanas darbs), apspriest tiesisko regulējumu, finansēšanas sistēmu, darbinieku izglītošanu un apmācību, sabiedriskās attiecības un vairot izpratni sabiedrībā, ...

## IV.1.5 Veiksmīgas sadarbības pamatfaktori

* Vadības prasmes
* Politiskais klimats
* Kopīga izpratne starp iesaistītajām pusēm
* Komunikācija (iekšējā un ārējā) – zināšanu pārnese
* Ilgtspēja
* Resursi
* Līdzdalība
* Sadarbības izvērtēšana, monitorings un patstāvīga uzlabošana un veiksmīgas sadarbības vēsture

**Vadības prasmes**

Ir nepieciešami vadītāji, kuri atbalsta, veicina un uztur sadarbību; viņi ir apņēmušies īstenot kopīgus mērķus un vienojušies par kopīgām vērtībām; viņi ciena daudzveidību un spēcina individuālo, grupu un organizāciju stiprās puses. Viņi fokusējas uz sadarbību. Īpaša loma ir viens no katalizatoriem - tie ir tie, kas pastiprina (vai sākt) sadarbību, kā problēmas esamības rezultātu.

**Politiskais klimats**

Ir pozitīva vide, kā arī varas un lēmumu pieņemšanas vēsture, kas uzsver katras ieinteresētās puses lomas nozīmību. Vienlīdz svarīga ir politikas / likumu / noteikumu eksistence, kas var stiprināt un precizēt sadarbības līdzekļus. Ja to nav, to izveide ir prioritāte invaliditātes jomā.

**Kopīga izpratne starp iesaistītajam pusēm**

Izpratne par iesaistīto pušu dažādām interesēm un specifiku, kultūru, vērtībām un paradumiem

**Komunikācija**

Skaidra un atklāta, ar noteiktajām procedūrām un skaidriem lēmumu pieņemšanas un informācijas apmaiņas posmiem.

**Ilgtspēja**

Ir plāns, lai saglabātu dalību un resursus projektu īstenošanas laikā, tostarp pamatnostādnes par locekļu aizstāšanu dažādu sadarbības organizāciju ietvaros un dažādās ieinteresēto pušu aģentūrās.

**Resursi**

Veiksmīgai sadarbībai starp dalībniekiem ir nepieciešami resursi (dalībnieku laiks, kā arī resursi komunikācijai un kopīgai lēmumu pieņemšanai, informācijas un rīku apmaiņai, u.c.).

**Līdzdalība**

Dalībniekiem ir jābūt pro-aktīviem un jāpiedalās sadarbības procesā. Grupas ietvaros vienmēr ir redzami dažādi līdzdalības modeļi, un šie modeļi (vai profili) ir ātri jāatpazīst un jāizmanto vislabākajā iespējamā virzienā procesu vai grupu darba kopējām interesēm.

**Sadarbības izvērtēšana, monitorings un patstāvīga uzlabošana**

Vajadzību novērtējums ir veikts, mērķi ir skaidri, un ir veikti pasākumi, lai savāktu informāciju un izvērtētu šos mērķus.

**Veiksmīgas sadarbības vēsture**

Panākumi un labas prakses piemēri vienmēr motivē kopīgam darbam. Tā popularizēšana un izplatīšana varētu stimulēt turpmāku sadarbību, kā arī dot ieskatu gūtās mācības un nepieciešamajos uzlabojumos.

* Izmantojot iepriekš aprakstītos faktorus var mazināt sadrumstalotību dažādās interešu grupās un varētu atbalstīt pāreju no debatēm uz dialogu. Tas arī palīdz izprast jautājumus un problēmas holistiskā veidā.

## IV.1.6 Veiksmīga sadarbības procesa svarīgākie faktori

**Veiksmīga sadarbība nozīmē kopīgu vienošanos par darbību.**

Trīs galvenie vienošanās virzieni:

1. Mērķi: vienošanās par kopīgiem īstermiņa, vidēja termiņa un ilgtermiņa mērķiem
2. Plānošana: plānu saskaņošana – kā sasniegt mērķus
3. Vērtību orientācija: vērtības uz kurām balstās sadarbība.

Šī sadarbības koncepcija ir atbilstoša gan sadarbībai starp organizācijām, gan sadarbībai starp personām (arī ar klientiem, kuri saņem pakalpojumus) kopprodukcijas procesā.

## IV.1.7 Sadarbības formas

* **Sadarbība ar lēmumu pieņēmējiem un reglamentējošām institūcijām** - (publiskā un privātā partnerība, publiskais iepirkums ...)
* **Sadarbība ar citiem pakalpojumu sniedzējiem** - dažādas sadarbības formas starp pakalpojumu sniedzējiem, lai nodrošinātu pakalpojumu nepārtrauktību: Eiropas, valsts "pakalpojumu sniedzēju forums", reģionālā un vietējā sadarbība.
* **Sadarbība ar citām sabiedrības nozarēm** - (intervences jomas)

Darba devēji, izglītības nozare, mājokļu nozare...

* **Sadarbība ar personām ar invaliditāti (pakalpojumu lietotājiem) un viņu** ģimenēm -

Lietotāju iesaistīšana pakalpojumu attīstībā, nodrošināšanā, uzraudzībā un izvērtēšanā,

* **Sadarbība starp pakalpojumu sniedzējiem un starptautiskām aģentūrām -**

lai nodrošinātu nepārtrauktu pakalpojumu personām ar invaliditāti modernizāciju.

# IV.2 Tīklošanās un ieinteresēto pušu sadarbības mehānismi

1. Sadarbības tīklu attīstība
2. Pamatizvēlnes
3. Instrumenti
4. Gūtās mācības
5. Darbības, attīstot ieinteresēto pušu pieeju
6. Eiropas sadarbības tīklu piemēri

## IV.2.1 Sadarbības tīklu attīstība

**Sadarbības tīklu attīstībā var identificēt vairākas fāzes:**

1. No “sacensības” uz partnerību
2. No cilvēka orientēta uz misiju orientētu
3. No abstraktām vērtībām uz konkrētiem mērķiem
4. No plašāka līmeņa uz pamata darbiniekiem

## IV.2.2 Pamatizvēlnes

**Iesākumā katram sadarbības tīklam ir jāpieņem lēmums par:**

* Pamatdarbības atbalstu
* Zināšanām un zināšanu pārnesi
* Ekonomikas mērogu
* Dalītām vērtībām
* Lomu sociālā ekonomikā

Potenciāliem biedriem ir jāzina, kāda pievienotā vērtība ir tam, ja tie ir sadarbības tīkla biedri.

## IV.2.3 Instrumenti

* Misijas definīcija
* Stratēģiskie mērķi
* Konkrēti mērķi
* Rīcības plāns / ikgadējais ziņojums
* Mandāts
* Protokols

## IV.2.4 Gūtās mācības

**Strukturālā dimensija:**

* Būt klāt
* Drošs konsenss
* Uzturēt ritmu un virzienu
* Vajadzības ir izgudrojumu māte

**Konceptuālā dimensija:**

* Nebūt klāt
* Radīt nepārprotamas atšķirības
* Izpētīt, izstrādāt, secināt
* “vienoti dažādībā”
* Pieņemt kultūru
* Pārstāvēt sociālo ekonomiku

**Darbības dimensija:**

* Mandāts
* Ļaujiet runāt skaitļiem
* Vārdi motivē, piemēri aktivē
* Atzīt un ignorēt teritorijas
* Sekot procedūrām

## IV.2.5 Darbības, izstrādājot ieinteresēto pušu pieeju

**Ieinteresēto pušu vadība**: līdzsvaro dažādu ieinteresēto pušu dažādas perspektīvas

* **Atzīmēt** dažādu ieinteresēto pušu **cerības** (mērķi un uzdevumi)
* **Izvēlieties dialoga tehniku** (vēstules, telefona kontakti, sēdes, strukturāli kontakti ...)
* **Nodrošināt atgriezenisko saiti**: vai cilvēki piekrīt tam, ko jūs identificējat kā vajadzības un dialoga metodei?
* **Rezultātu īstenošana** (par dialogu un atgriezenisko saiti) no ieejas / ieguldījumu nozīme, ieinteresēto pušu viedokļa / konsultācijas / lēmumu / koplēmumu vērtība
* **Izstrādāt rādītājus**, lai novērtētu, kādā veidā rezultāti tika īstenoti

## IV.2.6 Eiropas sadarbības tīklu piemēri (1/7)

Eiropas līmenī ir vairākas “jumta” (asociāciju apvienības) nevalstiskas organizācijas (NVO), kurām ir nozīmīga loma un ietekme. 3 piemēri:

* Inclusion Europe (Iekļaujoša Eiropa)
* European Disability Forum (Eiropas Invaliditātes Forums)
* Mental Health Europe (Garīgā veselība Eiropa)

**Inclusion Europe – Eiropas personu ar intelektuālās attīstības traucējumiem un viņu ģimeņu asociācija**

Formāli dibināta kā nevalstiska organizācija 1988.gada maijā.

* Organizācija apņēmusies aizstāvēt **cilvēku ar intelektuālās attīstības traucējumiem un viņu ģimeņu** cilvēktiesības un intereses Eiropā/pasaulē

**Organizācijas struktūra:**

* **Inclusion International** apvieno 31 biedrus un sadarbības organizācijas 30 valstīs
* Inclusion International ir dibināta 1960.gadā, un cīnās par cilvēku ar intelektuālās attīstības traucējumiem un viņu ģimeņu cilvēktiesībām un sociālo taisnīgumu, ir tuvs sadarbības partneris Apvienoto Nāciju Organizācijai un tās aģentūrām.

Galvenie mērķi:

* Uzlabot cilvēku ar intelektuālās attīstības traucējumiem un viņu ģimeņu iespējas dzīvot kā pilnvērtīgiem Eiropas pilsoņiem - tiesības uz vienlīdzīgām iespējām un līdzdalību ekonomiskajā un sociālajā attīstībā
* Veicināt sadarbību & informācijas apmaiņu starp dalīborganizācijām visā Eiropā.
* Sadarboties ar līdzīgi domājošām organizācijām cīņā par sociālo taisnīgumu un cilvēktiesību ievērošanu.

Aktivitātes:

* Plašs aktivitāšu klāsts ES dalībvalstu, Centrāleiropas un Austrumeiropas valstu konferencēs
* Darba grupas, apmācības, un cita informācija par attiecīgajām tēmām
* Salīdzina likumdošanu& pakalpojumus visā Eiropā, un mudina ieviest labāko praksi, lai uzlabotu visu cilvēku ar intelektuālās attīstības traucējumiem un viņu ģimeņu dzīvi

Vairāk informācijas pieejams [Inclusion Europe mājas](http://www.inclusion-europe.org) lapā [www.incusion-europe.org](http://www.incusion-europe.org)

**European Disability Forum (EDF) (Eiropas Invaliditātes forums)**

EDF-pārstāv 37 miljonu cilvēku ar invaliditāti intereses

**Misija**:

Uzlabot personu ar invaliditāti cilvēktiesību īstenošanu un veicinātu vienlīdzīgas iespējas ES politikā saskaņā ar nediskriminācijas principu

**Organizācijas struktūra:**

* 68 organizācijas, kuras strādā Eiropas līmenī
* 29 Nacionālās organizācijas, kuras pārstāv nacionālo invaliditātes kustību katrā Eiropas Ekonomikas zonā. (EEA)

**Galvenie mērķi:**

* Veicināt personu ar invaliditāti cilvēktiesības un vienlīdzīgas iespējas
* Cīnīties pret diskrimināciju un sociālo atstumtību visās ES politikas jomās, saskaņā ar vienlīdzības principu un invaliditātes sociālo modeli
* Palielināt 10% iedzīvotāju ar dažāda veida traucējumiem atpazīstamību
* Veicināt personu ar invaliditāti pārstāvības organizāciju līdzdalību pilsoniskajā dialogā-visos līmeņos-it īpaši ar ES institūcijām un citām starptautiskām org.

**Aktivitātes:**

* EDF kampaņas politikas izmaiņu veicināšanai un būtiska loma informācijas apmaiņā ar Eiropas invaliditātes kustību.
* Nediskriminācijas tiesību aktu nostiprināšana, nodarbinātības un citos ES kompetencē esošos jautājumos – saskaņā ar līdztiesības principu: transporta, informācijas sabiedrības, sociālās aizsardzības jomās ...
* Vienlīdzīgas iespējas cilvēkiem ar invaliditāti nodarbinātībā un izglītībā ...

Vairāk informācijas pieejams [EDF mājas](http://www.edf-feph.org/) lapā.

**Mental Health Europe** (Garīgā veselība Eiropa)

MHE, kā interešu aizstāvības un izglītojoša nevalstiska organizācija, veicina cilvēku garīgo veselību visos tās aspektos: sociālajā, izglītības, medicīnas un bioloģiskajā

**Organizācijas struktūra:**

Dalībnieki ir organizācijas un privātpersonas no visas Eiropas ar dažādām interesēm garīgajā veselībā, pieredzi, zināšanām un atbildību, kas veido vienlīdzīgu partnerību.

* Biedri ir lietotāju organizācijas, brīvprātīgo un profesionālās organizācijas, kas strādā reģionālā, valsts un Eiropas līmenī.
* MHE šobrīd ir aptuveni 73 biedru organizācijas 30 Eiropas valstīs.

**Galveni mērķi:**

* Veicināt pozitīvu garīgo veselību;
* Garīgā distresa novēršana;
* Cilvēktiesību garīgās veselības aprūpes pakalpojumos, psihiatrisko slimnīcu pacientiem, viņu ģimenēm un aprūpētājiem aizsardzība;
* Sadarbībā ar organizācijas biedriem izstrādāt politikas nostājas garīgās veselības jautājumos;
* Lobēt un ietekmēt svarīgāko lēmumu pieņemšanu par Eiropas garīgās veselības jautājumiem.

**Aktivitātes:**

* Veicina un atbalsta tās dalīborganizācijas, izmantojot informāciju un konsultācijas
* Izstrādā un formulē politiku un stratēģiju par garīgās veselības jautājumiem
* Iniciē sadarbību un komunikāciju starp ieinteresētām pusēm garīgās veselības jautājumos
* Identificē un izplata labas prakses piemērus par garīgo veselību
* Sniedz informāciju par ES jautājumiem garīgās veselības jomā
* Palielina izpratni par garīgo veselību un organizē kampaņas par svarīgiem jautājumiem
* Organizē sanāksmes, seminārus, konferences un darba grupas
* Iesaistās sarunu procesā par garīgo veselību ar visām attiecīgajām Eiropas iestādēm

Vairāk informācijas pieejams [Mental Health mājas](http://www.mhe-sme.org) lapā [www.mhe-sme.org](http://www.mhe-sme.org)

# IV.3 Informācijas sistēma sociālo pakalpojumu cilvēkiem ar invaliditāti jomā

Informācijas sistēma attiecas uz metožu un mehānismu kopumu, lai uzraudzītu, apkopotu, izveidotu, saglabātu, apstrādātu, un izplatītu informāciju. Šis process tiek izmantots, lai kontrolētu vispārējo tiesisko regulējumu, kas ietekmē lēmumu pieņemšanu un sistēmu pielāgošanās spēju mainīgajām dalībnieku vajadzībām procesā.

Visām sociālo pakalpojumu sniegšanā iesaistītām ieinteresētajām pusēm (pakalpojumu sniedzējiem, lietotājiem, iestādēm un „vārtu sargātājiem” uc) būtu jāveicina pareiza informācijas sistēmas uzturēšana. Lielākais izaicinājums sistēmas izveidošanai ir informācijas tehnoloģiju pieņemšana un izmantošana sociālajā sektorā.

## IV.3.1 Informācija, kura ir nepieciešama personām ar invaliditāti

* **Informācija par politiku un tiesisko regulējumu**, saistībā ar pakalpojumu sniegšanu, tiesībām, akreditētiem pakalpojumu sniedzējiem, invaliditātes klasifikāciju utt .;
* **Informācija par pakalpojumu lietotājiem**: koordinātes, sociāli ekonomiskie dati, kas atspoguļo vajadzības pēc pakalpojumiem un ar funkcionālo stāvokli saistītu atbalstu utt .;
* **Informācija par pakalpojumu sniedzējiem:** lokalizācija, piedāvājums, kvalitātes kontrole, darbinieku struktūra, iekšējā statistika (vienības izmaksas, klientu skaits, izmērāmie rezultāti u.c.);
* Informācija par vārtu sargātājiem un / vai vietējo "kontaktpunktu" pakalpojumu sniegšanas jomā;
* Informācija par tiesībām un pieejamajiem atbalsta pakalpojumiem vietējā un nacionālā līmenī;
* **Gaidītāju saraksti atbilstoši pakalpojumu kategorijām** un situācija ar pieejamo vietu skaitu sistēmā;
* **Cita būtiska informācija**, kas palīdz vietējām un valsts iestādēm uzlabot pakalpojumu personām ar invaliditāti nodrošināšanu un koordināciju.

Veids, kādā informācijas sistēmas ir pieejamas un strukturēts var veicināt uzlabotu lēmumu pieņemšanu, kontroli un labākas kvalitātes pakalpojumus personām ar invaliditāti. Visaptverošas un integrētas sistēmas ietver visu būtisko iepriekš uzskaitīto informāciju.

## IV.3.2 Integrētas informācijas sistēmas veiksmes faktori

**Politiskais līmenis:** Dalīšanās ar kopīgu redzējumu par savstarpējo izmantojamību, uzskatot to par virzītājspēku izaugsmei, attīstībai un inovācijai;

**Informācijas sistēmas konkrēta dizaina līmenis:**

* Jēdzienu un semantisko bloku izvēle, kas nodrošinās savietojamību starp dažādiem dalībniekiem, piemēram, pakalpojumu sniedzējiem, vārtu sargātājiem, regulējošām institūcijām, pakalpojumu lietotājiem;
* Informācijas atklātība un izsekojamība;
* Skaidras vadlīnijas visiem dalībniekiem, kas ir atbildīgi par sistēmu nodrošinājumu ar informāciju;
* Privātuma noteikumi;
* Lietotājiem draudzīga sadarbe un programmas, kas nodrošina viegli lietojamas procedūras visām iesaistītajām pusēm, kuras papildina sistēmu ar datiem, un izmanto šo informāciju.
* Izmantojiet pieejamus formātus, piemēram, vieglā valodā sagatavotus tekstus un zīmju valodas tulkus personām ar īpašām komunikācijas vajadzībām

**Informācijas sistēmas vadības līmenī:**

* Institūcijas, kas atbild par informācijas sistēma, konkrēts dizains;
* Minētās institūcijas stratēģija, ar koordinējošo lomu (kopējiem mērķiem visiem tīkla dalībniekiem, instrumenti informācijas apmaiņai, sistēmas uzraudzība un pilnveidošana, atbildība uc);
* Sabiedrības informēšanas portāla konkrēts dizains;
* Konkrēta kārtība un atbildība par informācijas sistēmas uzturēšanu.

## IV.3.3 Pieejami formāti

**Vieglā valoda**

* Lai varētu izmantot pieejamo informāciju, tā ir jāsagatavo visiem lietotājiem, tostarp cilvēkiem ar intelektuālās attīstības traucējumiem, saprotamā veidā. Gatavojot informāciju vieglā valodā, vispirms ir jāatbild uz dažiem jautājumiem, piemēram, kas ir auditorija, kuru vēlaties sasniegt.
* Teksti ir kombinēti ar simboliem un attēliem.
* Elektroniskā formāta, drukātā teksta un vides pieejamība

Ir pieejamas daudz noderīgas rokasgrāmatas. Jūs atradīsiet saiti uz vairākām rokasgrāmatām izdales materiāliem beigās, literatūras sarakstā.

# IV.4 Datu apkopošana, informācijas plūsma un atgriezeniskās saites mehānismi

1. Kāpēc apkopot datus par invaliditāti?
2. Invaliditātes mērīšana
3. ANO Konvencijas monitorings un ieviešana
4. Standarta uzraudzības shēma
5. Cilvēktiesību indikatori
6. Invaliditātes datu vai statistikas uzlabojumi

## IV.4.1 Kāpēc apkopot datus par invaliditāti

1. **Liels skaits**: Līdz 15% no Eiropas populācijas ir cilvēki ar invaliditāti
2. **Epidemioloģiskam un demogrāfiskam pielietojumam**, piemēram, iedzīvotāju skaitīšanai un iedzīvotāju aptaujām
3. Lai izmantotu **veselības aprūpes un sabiedrības veselības sistēmās**, piemēram, iedzīvotāju veselības apsekojumiem, administratīvi datiem, invaliditātes aptaujām, pētījumiem
4. Lai **izmantotu sociālās sistēmās**: sociālā aizsardzībā, izglītībā, nodarbinātībā, transporta jomā, mājokļa jomā, komunikācijā, un tā tālāk ... piemēram, sociālās un sociālekonomiskās aptaujās, pētniecībā
5. Lai uzraudzītu **cilvēktiesību ievērošanu**, piemēram, veiktu ANO Konvencijas uzraudzību un sagatavotu valstu ziņojumus ANO komitejai (pārbaudīt ziņojumus savas valsts tīmekļa vietnē ANO!). Kopš ES ir parakstījusi un ratificējusi ANO Konvenciju, tas ir arī Eiropas Komisijas pienākums
6. Bez datiem, informācijas un kvalitatīvu pierādījumu

* Nav iespējams identificēt un izvērtēt ar invaliditāti saistītās vajadzības un ierobežojumus
* nav priekšstata par problēmas apjomu, nepieciešamiem resursiem
* nav sociālā pamatojuma resursu sadalei
* nav sistemātiska sociālā reakcija uz vajadzībām vai ierobežojumiem
* nav iespējama cilvēktiesību īstenošana!

## IV.4.2 Invaliditātes mērīšana

**Galvenie datu vākšanas veidi:**

1. **Tautas skaitīšana**: priekšrocība ir, ka tiek aptverti pilnīgi visi iedzīvotāji, bet grūti skaitīšanas laikā apkopot precīzu informāciju par invaliditāti , jo ir laika ierobežojumi.
2. **Paraug apsekojumi**: iespēja uzdot sīkākus jautājumus par iedzīvotājiem; var būt neatkarīga aptauja, koncentrējoties tikai uz invaliditātes aspektiem
3. **Administratīvie datu apkopojumi un reģistri**: daļa no normālas pakalpojumu s vai programmu darbība; proti, informācija atrodama klienta lietā. Sniedz noderīgu informāciju par cilvēkiem , kuri saņem pakalpojumus personām ar invaliditāti, kā arī informāciju par sniegtajiem pakalpojumiem; nevar sniegt precīzu pārskatu par invaliditātes izplatību un mēdz iekļaut divkāršu uzskaiti. Datu kvalitāte ir cieši saistīta ar administratīvās sistēmas kvalitāti, jo īpaši jāņem vērā, cik cieši koncepti saskan ar invaliditāti intereses pārstāvošiem konceptiem.

**Dažādas pieejas invaliditātes mērījumiem:**

1. **Traucējumu pieeja**: paļaujas tikai uz ķermeņa funkciju un struktūru; komponenti saistīti ar veselību saistītām problēmām; ļoti bieži sastopama pieeja, vienkārša un naiva un ar tīri medicīniskiem priekšstatiem par invaliditāti. Tā kāā jautājumiem par traucējumiem attiecas vairāk uz respondentu veselības stāvokli, nevis ikdienas dzīvi, šai pieejā ir tendence nepietiekami ziņot par patiesiem traucējumiem.
2. **Vides faktoru pieeja:** vides faktori var kavēt vai veicināt funkcionēšanu; var sniegt informāciju par ietekmi uz līdzdalību; pieeja ir mazāk izplatīta nekā cita veida jautājumi. Nav informācijas par invaliditātes izplatību, bet var sniegt noderīgu informāciju par personu ar invaliditāti pieredzi; jautājumi galvenokārt ir saistīti ar nepieciešamību pēc palīdzības un tās saņemšanas kārtību, ieskaitot produktu un tehnoloģiju elementus, atbalstu un attiecības un pakalpojumus, sistēmas un politiku.
3. **Vispusīga pieeja[[3]](#footnote-3):** jo citas pieejas nespēj sniegt datus, kas nepieciešami validētiem mērījumiem par invaliditātes izplatību. Derīgiem invaliditātes izplatības datiem ir jāizriet no informācijas par indivīdu faktiskajiem ierobežojumiem pildot darbības, uzdevumus un sociālās lomas faktiskā fiziskā, sociālā un attieksmes vidē, kurā šī persona dzīvo. No otras puses, ir vajadzīga informācija par traucējumiem un ierobežojumiem personas statusā. Šie dati ir būtiski, lai izskaidrotu invaliditāti individuālā gadījumā, un izskaidrotu invaliditātes izplatību populācijā. Tāpēc mums ir nepieciešama visaptveroša pieeja, kas ir daudzpusīga un aptver invaliditātes pieredzes pilnu spektru.

## IV.4.3 ANO Konvencijas monitorings un ieviešana

ANO Konvencijas 33.pants nosaka, ka

1. Dalībvalstis valsts pārvaldes sistēmas ietvaros izveido **vienu vai vairākus kontaktpunktus**, kas nodarbojas ar jautājumiem saistībā ar šīs konvencijas īstenošanu, un pienācīgi izskata iespēju pārvaldes sistēmā **izveidot vai noteikt koordinējošu mehānismu**, lai atvieglotu darbības, kas saistītas ar šīs konvencijas īstenošanu dažādos sektoros un dažādos līmeņos.
2. Dalībvalstis atbilstoši savai juridiskajai un administratīvajai sistēmai **saglabā, pastiprina, nosaka vai izveido valsts iekšienē struktūru**, tostarp vienu vai, ja vajadzīgs, vairākus neatkarīgus mehānismus, lai veicinātu, aizsargātu un pārraudzītu šīs konvencijas īstenošanu. Nosakot vai izveidojot šādu mehānismu, dalībvalstis ņem vērā principus, kas attiecas uz valsts cilvēktiesību aizsardzības un veicināšanas iestāžu statusu un darbību.
3. **Pārraudzības procesā pilnībā iesaistās un piedalās pilsoniskā sabiedrība**, jo īpaši personas ar invaliditāti un tos pārstāvošās organizācijas.

## IV.4.4 standarta monitoringa shēma

ANO Konvencijas mērķis ir (aprakstīts 1. pantā), veicināt, aizsargāt un nodrošināt, lai visas personas ar invaliditāti varētu pilnībā un vienlīdzīgi izmantot visas cilvēktiesības un pamatbrīvības, un veicināt tām piemītošās cieņas ievērošanu.

Pie personām ar invaliditāti pieder personas, kurām ir ilgstoši fiziski, garīgi, intelektuāli vai maņu traucējumi, kas mijiedarbībā ar dažādiem šķēršļiem var apgrūtināt to pilnvērtīgu un efektīvu līdzdalību sabiedrības dzīvē vienlīdzīgi ar citiem.

Lai no vārdiem pārietu pie darbiem un ieviestu dzīvē ANO Konvenciju, valstīm ir jāievieš standarta monitoringa shēma, ietverot

* Tiesības noteikt mērķus
* mērķus
* operatīvo mērķu noteikšanu
* rādītājus strukturālo, procesa un rezultātu mērķu mērīšanai un
* datu avotus, lai nodrošinātu mērījumu datus

## IV.4.5 cilvēktiesību indikatori

“ Cilvēktiesību indikatori ir rādītāji, ko izmanto, lai noteiktu, cik lielā mērā cilvēka tiesības tiek izpildītas vai īstenotas konkrētā kontekstā”

**Problēmas:**

* Lielākā daļa datu par invaliditāti tiek apkopoti fokusējoties uz personas traucējumiem vai veselības stāvokli
* ar invaliditātes sociālo modeli dati par traucējumiem un veselības stāvokli neatbild uz jautājumu par individuālām ar invaliditāti saistītām un atbalsta vajadzībām
* dati nav salīdzināmi starp Eiropas valstīm

**Tiesības, kuras aptver ANO Konvencija**

* 9.pants: **Pieejamība**
* 11.pants: Riska situācijas un ārkārtas humānās situācijas
* 12.pants: Vienlīdzīga tiesībspējas atzīšana
* 13.pants: **Tiesas** pieejamība
* 15.pants: Tiesības netikt pakļautam spīdzināšanai vai nežēlīgiem, necilvēcīgiem vai cieņu pazemojošiem apiešanās un sodīšanas veidiem
* 16.pants: Tiesības netikt pakļautam ekspluatācijai, vardarbībai un ļaunprātīgai izmantošanai
* 17.pants: Personas **integritātes aizsardzība**
* 18.pants: Pārvietošanās un pilsonības brīvība
* 19.pants: **Patstāvīgs dzīvesveids** un iekļaušana sabiedrībā
* 20.pants: Individuālā **pārvietošanās**
* 21.pants: Vārda un uzskatu brīvība un pieeja informācijai
* 22.pants: Privātās dzīves neaizskaramība
* 23.pants: Cieņa pret dzīvesvietu un ģimeni
* 24.pants: Izglītība
* 25.pants: Veselība
* 26.pants: Adaptācija un rehabilitācija
* 27.pants: Darbs un nodarbinātība
* 28.pants: Pienācīgs dzīves līmenis un sociālā aizsardzība
* 29.pants: Līdzdalība politiskajā un sabiedriskajā dzīvē
* 30.pants: Līdzdalība kultūras dzīvē, atpūta, brīvā laika pavadīšana un sports

Ir īpaši izaicinājumi saistībā ar cilvēktiesību indikatoriem:

* Mums ir nepieciešami kvalitatīvi indikatori, piemēram, lai mērītu „cieņas” lielo vērtību.

“Kad jūs esat kopā ar citiem cilvēkiem, vai jūs uzskatāt, ka pret jums izturas ar cieņu?”

* Mums ir nepieciešami apstiprināti rādītāji, piemēram, lai mērītu 12.pantu "Vienlīdzīga tiesībspējas atzīšana". "Process, lai persona varētu īstenot tiesiskas darbības (piemēram, iesniegt sūdzību, slēgt līgumu) vienlīdzīgi citām personām, kurām ir pilna rīcībspēja."
* Mums ir nepieciešami indikatori, lai mērītu progresīvus procesus.

Cilvēktiesību indikatoru piemēri: ANED, Eiropas invaliditātes ekspertu tīkls

**Invaliditātes vienlīdzības indikatori** **2009:**

1. Invaliditātes rādītāji / Demogrāfiskie rādītāji  
2. Personīgā un ģimenes dzīve  
3. Izvēle un kontrole  
4. Pieeja precēm un pakalpojumiem  
5. Izglītība un mūžizglītība  
6. Darbs un nodarbinātība  
7. Ienākumi un nabadzība

**Izvēle un kontrole**

1. Īpatsvars starp sievietēm un vīriešiem ar invaliditāti, kuri dzīvo privātās mājsaimniecībās
2. Personu ar invaliditāti īpatsvars, kas dzīvo ilgstošas aprūpes institūcijās
3. Izdevumi par sociālo atbalstu cilvēkiem ar invaliditāti, lai dzīvotu mājās
4. Izdevumi par ilgstošas sociālās aprūpes pakalpojuma nodrošinājumu
5. Pietiekama palīdzība pašaprūpē un ikdienas dzīves aktivitātēs
6. Aprūpes mājās pakalpojumi cilvēkiem ar invaliditāti
7. Cilvēku skaits, kuri saņem individuālos budžetus neatkarīgas dzīves nodrošināšanai (Administratīvie dati)
8. Dalības iespējas vispārējās vēlēšanās, salīdzinot ar vispārējo populāciju
9. Aktīva politiskā līdzdalība
10. Deputātu ar invaliditāti proporcija

## IV.4.6 Invaliditātes datu vai statistikas uzlabojumi

Par ar **Konvencijas par personu ar invaliditāti tiesībām Dalībvalstu konference** tās astotajā sesijā nāca klajā ar visaptverošu ieteikumu sarakstu, lai uzlabotu datu izmantošanu un datu vākšanu.

Kā turpmāko rīcību konference ierosina, piemēram:

* Ir ļoti svarīgi noteikt nepieciešamās intervences veidus.
* Invaliditātes mērījums valsts līmenī varētu vēl vairāk uzlabot, izmantojot vienotu **jēdzienu, definīciju, standartu un metožu kopumu**, piemēram, līdzīgi tiem, kurus ir izstrādājusi un pārbaudījusi Vašingtonas grupas, UNICEF un PVO / Pasaules Banka. Nepieciešams ievērojams darbs, lai īstenotu un iekļaut šīs metodoloģijas esošajos datu vākšanas pasākumos.
* **Kontaktpunkti** valsts līmenī, kuru uzdevums ir koordinēt un izplatīt centienus uzlabot invaliditātes datu vākšanu palīdzēs stiprināt globālas un reģionālas kapacitātes palielināšanas aktivitātes.
* Lai papildinātu kvantitatīvus datus būtu jāmeklē, jāapkopo, jāanalizē un jāizmanto **kvalitatīvā informācija**. Tas palīdzēs nodrošināt pilnīgāku izpratni par invaliditāti un cilvēku funkcionēšanu.
* Lai iegūtu informāciju par uztveri un attieksmi, jāturpina vidējā termiņā izmantot papildus datu vākšanas instruments. Būtu jāvāc informācija par strukturāliem raksturlielumiem, piemēram, par skolas ēkām vai ceļiem, jo tie attiecas uz personām ar invaliditāti.
* Kā ilgtermiņa mērķi dalībvalstis var apsvērt iespēju **izveidot integrētu datu sistēmu, kas ietvertu invaliditātes / funkcionēšanas datus** administratīvajās, tautas skaitīšanas un iedzīvotāju aptaujās (ietverot jauno metodiku, piemēram, invaliditātes aptaujas modelis regulāros piecu gadu ciklos).
* **Personas ar invaliditāti un viņu organizācijas jāiekļauj** pašreizējos un nākotnes centienos uzlabot valsts statistiku un pētījumu datus; jebkurā izveidotā datu krājums / uzraudzības sistēmā; nodrošināt, ka datu izplatīšanu tiek sniegta pieejamā formātā; un konsultācijas ar personām ar invaliditāti pētījumu datu analīzei un ziņošanai par tiem.

# BIBLIOGRĀFIJA/IETECAMĀ LITERATŪRA

* [AccessAbility. A practical handbook on accessible Graphic Design](http://www.rgd.ca/database/files/library/RGD_AccessAbility_Handbook.pdf)
* Andreas Riege, Nicholas Lindsay, (2006) "[Knowledge management in the public sector: stakeholder partnerships in the public policy development](http://www.emeraldinsight.com/doi/abs/10.1108/13673270610670830)", Journal of Knowledge Management, Vol. 10 Iss: 3, pp.24 - 39.
* Borden and Perkins; [Assessing Your Collaboration: A Self Evaluation Tool](http://www.joe.org/joe/1999april/tt1.php); 1999.
* Conference of state parties on the Rights of Persons with Disabilities, 8th. Session; [Improvement of disability data and statistics: objectives and challenges](http://drpi.research.yorku.ca/8th-conference-of-states-parties-to-the-crpd-9-11-june-2015/)
* [Documents related to the UNCRPD of the EC](file:///C:\Users\sca\Desktop\•%09http:\ec.europa.eu\social\main.jsp%3fcatId=1138)
* EASPD “[Reaching Out](http://www.easpd.eu/sites/default/files/sites/default/files/reaching_out_newsletter_final_1.pdf)” Strategy
* [Guidelines for Disability Data Collection tools and Measurement](http://www.cbm.org/article/downloads/82788/Guidelines_for_data_collection_tools.pdf)
* Handicap International;The role of an integrated system of information in the process of service provision, Document developed in the training program, 2009
* Hogue, T., Perkins, D., Clark, R., Bergstrum, A., Slinski, M., & Associates Collaboration framework: [Addressing community capacity](http://350dominicana.org/childcare-products/the-role-of-collaboration-in-organizations). Columbus, OH: National Network for Collaboration; 1995.
* [Indicators for monitoring the CRPD – side event during the 13th. session of the committee on the rights of persons with disabilities](http://www.who.int/disabilities/media/events/crpd_indicators_concept.pdf)
* [Make it easy – a guide to preparing easy to read information](http://www.iaslt.ie/newFront/Documents/PublicInformation/Alternative%20and%20Supported%20Communication/Make-it-Easy-December-2011.pdf)
* [Report on the Implementation of the UNCRPD by the European Union](http://ec.europa.eu/justice/discrimination/files/swd_2014_182_en.pdf)
* [Reports of the state parties to the UN](http://tbinternet.ohchr.org/_layouts/treatybodyexternal/TBSearch.aspx?Lang=en&TreatyID=4&DocTypeID=29)
* [The role of civil society in policy development](http://www.eesc.europa.eu/?i=portal.en.civil-society)
* [UN CRPD](http://www.un.org/disabilities/documents/convention/convoptprot-e.pdf) (article 8 “awareness raising” + article 32 “International cooperation” and article 9 “accessibility” – access to information)
* [United Nations Expert Group Meeting on Disability Data and Statistics, Monitoring and Evaluation: The Way Forward, a Disability Inclusive Development Agenda towards 2015 and Beyond](http://www.un.org/disabilities/default.asp?id=1617). UNESCO Headquarters, Paris (8-10 July 2014)
* [Web Content Accessibility Guidelines (WCAG)](https://www.w3.org/TR/WCAG20)

IZDALES BEIGAS

1. See also handout of handicap international regional expertise program in the field of social services for people with disabilities / South Eastern Europe 2007 – 2009; introduction to module 6 „stakeholder`s cooperation and Information Systems in the field of services for persons with disabilities“. [Link to handout](http://www.hiproweb.org/fileadmin/cdroms/Kit_Formation_Services/documents/Module-6/6-1_Introduction_to_Module_6.doc) [↑](#footnote-ref-1)
2. [Link to The European Union and almost all Member States have signed and ratified the UN Convention on the Rights of Persons with Disabilities. This decision opens new pathways to inclusion and should make our societies more cohesive.](http://www.easpd.eu/en/content/reaching-out-easpd-strategic-choices-2014-2017-building-inclusive-society" \l "sthash.MXUycPZT.dpuf)

   [Reaching out strategy – to build an inclusive society](http://www.easpd.eu/en/content/reaching-out-easpd-strategic-choices-2014-2017-building-inclusive-society" \l "sthash.MXUycPZT.dpuf) [↑](#footnote-ref-2)
3. The Ethiopian Disability Action Network developed « Guidelines for Disability Data Collection Tools and Measurement », which is a comprehensive study on Data collection in the field. You find the link in the bibliography at the end of the handout. [↑](#footnote-ref-3)